Տալլինի համալսարան

Տալլինի համալսարան (), Էստոնիայի 3-րդ ամենամեծ բարձրագույն ուսումնական հաստատությունը, գտնվում է մայրաքաղաք Տալլինում։

Տալլինի համալսարանը և Տալլինի տեխնոլոգիական համալսարանը տարբեր կառույցներ են։

Պատմություն 
Տալլինի համալսարանը հիմնադրվել է 2005 թվականի մարտի 18-ին մի քանի համալսարանների և Տալլինի հետազոտական ինստիտուտի միավորման արդյունքում՝ Էստոնիայի ակադեմիական գրադարան (1946), Բալթյան կինո-լրատվական դպրոց (1992/1997), Էստոնիայի հումանիտար ինստիտուտ (1988), Պատմության ինստիտուտ (1946) և Տալլինի մանկավարժական ինստիտուտ (1919/1952/1992)։ Հիմնականում առաջարկվում են հումանիտար դասընթացներ, սակայն աճում է նաև բնագիտական առարկաների թիվը։

Համալսարանի նպատակն է հետազոտական, ակադեմիական համագործակցության միջոցով աջակցել Էստոնիայի կայուն զարգացմանը

Համալսարանը բաղկացած է 19 ակադեմիական ինստիտուտներից և 6 քոլեջներից։ Համալսարանում սովորում են շուրջ 10,000 ուսանողներ, որոնցից 700 արտերկրից են։

Համալսարանական տարածք 
Տալլինի համալսարանի գլխավոր համալսարանական շենքներն ունեն լատինական անուններ։

Terra-ն (լատիներեն՝ երկիր) Տալլինի համալսարանական գլխավոր և ամենահին շենքն է։ Կառուցվել է 1938 թվականին Տալլինի անգլիական դպրոցի համար։ Կառույցը համարվում է պատմամշակութային արժեք (ճարտարապետներ՝ Ալար Կոտլի և Էրիկա Նովա։

Nova (լատիներեն՝ նոր) շենքում է տեղակայված Բալթյան կինո-լրատվական դպրոցը։ Այստեղ կան անհատական և խմբակային աշխատասենյակներ, լսարաններ, կինոստուդիա, հեռուստաստուդիա, հնչյունային ստուդիա, կինոթատրոն, համակարգչային լսարան, խմբագրման լսարաններ։ Կառուցումն ավարտվել է 2012 թվականին։

Mare (լատիներեն՝ ծով) շենքը նախագծվել է ներթափանցող լույսի օպտիմալացման համար։ Կառուցումն ավարտվել է 2006 թվականին։

Astra (լատիներեն՝ աստղ) շենքը նոր կառույց է համալսարանական տարածքում։ Կառուցումն ավարտվել է 2012 թվականին, ճարտարապետ՝ Էգնար Ֆիուկ։

Silva (լատիներեն՝ անտառ) շենքի կառուցումն ավարտվել է1982 թվականին, իրենից ներկայացնում է տիպիկ խորհրդային ճարտարապետական կառույց։ Նախագծել է ճարտարապետ Էսթեր Լիբերգը։

Ursa (լատիներեն՝ արջ) շենքը կառուցվել է 1964 թվականին։ Այժմ այս շենքում է տեղակայված Արվեստի ֆակուլտետը։

Միջազգայնացում 
Համալսարանի գլխավոր նպատակներից է մեծամասշտաբ միջազգայնացումը։

Տալլինի համալսարանը 50 միջ-համալսարանական պայմանագրեր ունի եվրոպական, ամերիկյան, ճապոնական, չինական, ռուսական և այլ երկրների համալսարանների հետ, ինչպես նաև 600 Էրասմուս փոխանակման ծրագրեր Եվրոպական միության տարբեր համալսարանների հետ։ Համալսարանն իրականացնում է ամենամյա ամառային և ձմեռային դպրոցներ՝ ներգրավվելով 300 մասնակից 50 երկրներից։

Կառուցվածք

Ակադեմիական ինստիտուտներ
 Էստոնական հումանիտար ինստիտուտ 
 Ապագայաբանության էստոնական ինստիտուտ 
 Բնակչության ուսումնասիրության էստոնակակն ինստիտուտ 
 Հեռահաղորդակցության ինստիտուտ 
 Էկոլոգիայի ինստիտուտ 
 Կրթական ծրագրերի ինստիտուտ 
 Էստոնական լեզվի և մշակույթի ինստիտուտ 
 Գեղարվեստի ինստիտուտ 
 Ռոմանո-գերմանական լեզուներ և մշակույթի ինստիտուտ 
 Առողջապահության և սպորտի ինստիտուտ 
 Պատմության ինստիտուտ 
 Ինֆորմատիկայի ինստիտուտ 
 Տեղեկատվական ուսումնասիրությունների ինստիտուտ 
 Միջազգային և սոցիալական գիտությունների ինստիտուտ 
 Մաթեմատիկայի և բնական գիտությունների ինստիտուտ 
 Քաղաքագիտության և իշխանության ինստիտուտ 
 Հոգեբանության ինստիտուտ 
 Սլավոնական լեզուների և մշակույթի ինստիտուտ 
 Հասարակական աշխատանքի ինստիտուտ

Քոլեջներ 
 Բալթյան կինո-լրատվական դպրոց 
 Քեթրին քոլեջ 
 Հաապսալու քոլեջ 
 Իրավաբանական դպրոց 
 Rakvere քոլեջ 
 Մանկավարժական քոլեջ

Ծանոթագրություններ

Տես նաև 
 Էստոնիայի բարձրագույն ուսումնական հաստատությունների ցանկ

Արտաքին հղումներ 
 Պաշտոնական կայքը

Էստոնիայի համալսարաններ
2005 հիմնված կրթական հաստատություններ
1919 հիմնադրված կրթական հաստատություններ